Argalos

Argalos () bol v gréckej mytológii kráľ Sparty. 

Z antických prameňov vieme o ňom len veľmi málo. Svoje miesto si v gréckych mýtoch našiel hlavne preto, že jeho meno zaznamenal Pausanias, ktorý v druhom storočí pri cestovaní po Grécku navštívil aj Lakóniu, kde popri opisoch pamätihodností písal aj o jej histórii. 

Pausanias píše, že v Sparte po smrti kráľa Amykla, prešla moc v štáte do rúk jeho najstaršieho syna Argala.Pausanias, Periégésis tés Hellados, 3,1,3.Dictys Cretensis, Antehomerica, 1,9. Argalos mal dvoch súrodencov. Najmladší a najkrajší z bratov Hyakinthos zomrel pri nešťastí, ešte počas vlády svojho otca a mladší Kynortas sa po smrti brata Argala stal jeho následníkom.

 Referencie  

 Pozri aj 
 Zoznam kráľov Sparty

Kategória:Postavy gréckej mytológie
Kategória:Sparta